stanford-oval/wikipedia huggingface dataset:
קריית משה
הערות שוליים

↑  אודות קרית משה, באתר מיתרים
↑  הפינה ההיסטורית: בעיצומה של מהפכת ההתחדשות – זכרונות מקרית משה של פעם, באתר כל העיר
↑  טליה לוי רוזנבוים, השכונות מוסררה וקריית משה נכנסו בשלמותן לרשימת השימור העירונית, באתר ynet, 13 ביוני 2024
↑  , הספרייה הלאומית, אוסף המפות ע"ש לאור
↑  , הספרייה הלאומית, אוסף המפות ע"ש ערן לאור
↑  הכרזה על הרחבת האזור, דבר, 23 בספטמבר 1949
↑  מסתננים רצחו גבר ואשה, הצופה, 21 באפריל 1953
צבי גנואר ו־דבורה גנואר, אתר ההנצחה לחללי פעולות איבה של הביטוח הלאומי
↑  ירושלים, דבר, 30 בנובמבר 1937
↑  שמות-לכל רחובות ירושלים, הארץ, 18 בנובמבר 1957
↑  רנית נחום-הלוי, מגרש בקרית משה בירושלים נמכר ב-5.2 מיליון דולר, באתר הארץ, 24 בפברואר 2008
↑  יובל ניסני, לראשונה: נחתם היתר בנייה לפרויקט פינוי-בינוי בירושלים, באתר כל העיר, 10 בנובמבר 2017
↑  יפעת ראובן, צפו: פרויקט הפינוי-בינוי הראשון בירושלים יצא לדרך, באתר כל העיר, 10 ביוני 2018
↑  טליה לוי רוזנבוים, השכונות מוסררה וקריית משה נכנסו בשלמותן לרשימת השימור העירונית, באתר ynet, 13 ביוני 2024
↑  ⁨"מארגנים" בחירת רב בשכונת קרית משה בירושלים ⁩ | ⁨הצפה⁩ | 4 ינואר 1967 | אוסף העיתונות | הספרייה הלאומית, באתר www.nli.org.il
↑  , מעריב, 24 באוגוסט 1970
↑  נח זבולוני, הרב מובשוביץ מונה לרב של "אוהל יצחק" ושל שכונת קרית משה בי-ם, ‏27 בנובמבר 1994
↑  ירושלים – אבן פנה לביכנ"ס בקרית משה, דואר היום, 5 בפברואר 1931
↑  דוד תדהר (עורך), "יצחק בן-דור (בינדר)", באנציקלופדיה לחלוצי הישוב ובוניו, כרך ג (1949), עמ' 1149
| --- | --- |
בקרת זהויות :  NLI: 987007469710905171 
הירידה למתחם המלונות בפאתי השכונה
משרד מעונות העובדים
שיכונים ברחוב גת, לצד מגדל בפרויקט פינוי בינוי
תוכניתו המקורית של האדריכל ריכרד קאופמן לשכונת קריית משה מאפריל 1924. במרכז התמונה, ממזרח למערב, השדרה המרכזית (שדרות המאירי של היום). המבנה השחור והגדול שבסופה הוא המבנה המרכזי של השכונה, בית הכנסת "אוהל יצחק"
בית היתומים דיסקין
בית הכנסת ״עץ יוסף״
רחוב קריית משה
The Wall (שעשועון)

| --- | --- |

 מבוסס על:  הפורמט האמריקאי של התוכנית "The Wall"
 סוגה:  שעשועון טלוויזיה
 יוצרים:  לברון ג'יימס 
 בימוי:  Alan Carter 
 מנחים:  צביקה הדר
 פרסים:  עד 6,000,000 ש"ח
 ארץ מקור:  ארצות הברית ארצות הברית
 שפות:  ישראל עברית
 מקום התרחשות:  ארצות הברית 
 מספר עונות:  1
 מספר פרקים:  18
 הפקה
 הפצה:  יוניברסל טלוויז'ן 
 עורכים:  אורי דרור
 אתר צילומים:  אולפני טרנס קולור שבפולין
 טכניקת צילום:  מערך מרובה מצלמות 
 מוזיקה:  Michael Lord 
 אורך פרק:  49–58 דקות
 שידור
 רשת שידור:  ערוץ 13 ערוץ השעשועונים (ש.ח)
 תקופת שידור מקורית:  7 בפברואר 2018 – 2 באוקטובר 2018
 קישורים חיצוניים
 אתר התוכנית
 דף התוכנית ב-IMDb
 
The Wall (בעברית: הקיר) הוא שעשועון טלוויזיה מצליח שנמכר ל–20 מדינות. השעשועון שודר בארצות הברית בדצמבר 2016 ובישראל החל מ-7 בפברואר עד 2 באוקטובר 2018 בערוץ 13 בהנחיית צביקה הדר. החל מדצמבר 2020 משודרת התוכנית בשידורים חוזרים בערוץ השעשועונים. פרס הזכייה הגבוה ביותר שניתן לקחת הוא למעלה משישה מיליון שקלים (6,074,995 ש"ח).
חוקי וכללי הפורמט

בכל תוכנית מגיע לאולפן צמד מתמודדים. באולפן ישנו קיר גבוה ואנכי, שבקצהו העליון ישנם שבעה חורים ממוספרים. במהלך המשחק, מן החורים יפלו כדורים מהחורים היישר אל גומות מאונכות, עליהן רשומים סכומי כסף שונים. לאחר מתן תשובות לשאלות טריוויה, צבע הכדורים משתנה. הכדורים יכולים להיות ירוקים, ואז וסכומי הכסף שיתקבלו יתווספו אל קופה מצטברת, או אדומים (ואז סכומי הכסף יגרעו מהקופה). בין הקצוות ישנם פינים אלסטיים שתפקידם להאט את נפילת הכדורים ולשנות את כיוונם כך שלא יהיה ניתן לחזות את מסלולם. התוכנית מתחלקת לשלושה שלבים:
שלב ראשון
המתמודדים נשאלים יחדיו שאלות טריוויה בדרגת קושי קלה עם שתי תשובות אפשריות בלבד. ליד המתמודדים ישנם שני לחצנים לבחירת התשובה הרצויה. בקצהו התחתון של הקיר ישנם סכומי כסף נמוכים (הגבוה הוא 12,500 ש"ח בלבד). בזמן שהקריין שואל את השאלה, שלושה כדורים לבנים נופלים מראש הקיר (בלי בחירת המתמודדים, בדרך כלל נופלים מהאמצע), ועל המתמודדים לבחור תשובה עד שהכדורים מגיעים אל הגומות. לאחר שהכדורים מגיעים מטה, הכדורים משתנים לצבע לפי התשובה – תשובה נכונה והכדורים ירוקים, ושגויה הכדורים אדומים. כך חמישה סיבובים כאלה. על המתמודדים לאסוף לפחות שקל אחד על מנת להמשיך לשלב השני. הקופה המצטברת לא יכולה להיות בעלת סכום כסף שלילי (כך גם כל המשחק).
שלב שני
בתחילת השלב, אחד המתמודדים (עליו הצמד החליט מראש), נשלח אל חדר מבודד, ואינו יודע מה מתרחש באולפן לאורך כל התוכנית. סכומי הכסף נהפכים לגדולים יותר (הסכום המקסימלי הוא 125,000 ש"ח), וסכום הכסף שאספו מהשלב הראשון ממשיך לשלב השני. המתמודד שנשאר באולפן מתחיל את השלב בבחירת שני חורים (שונים) להפלת שני כדורים ירוקים, ולאחר הבחירה הכדורים נופלים והסכום שמתקבל נוסף לקופה. לאחר מכן, התמודד בוחר חור להפלת שלושה כדורים לבנים (אחד בכל פעם), אחרי שנחשף לתשובות אפשריות לשאלת טריוויה (ועל פי התשובות עליו לחזות האם השותף ידע את התשובה או לא ולקחת סיכון בהתאם) עליו נשאל המתמודד שבחדר האטום. המתמודד שבחדר עונה על השאלה מבלי לדעת האם בחר בתשובה הנכונה. צבע הכדור משתנה לירוק או אדום על פי התשובה, והסכום נוסף או נגרע מהקופה. כך שלושה סיבובים. כמו כן, בכדור השני והשלישי, המתמודד שבאולפן יכול לבחור (טרם המתמודד השני עונה על השאלה) האם להפיל שניים ושלושה כדורים בהתאמה במקום רק אחד, במטרה לקבל אופציה לצבור סכום כסף גדול יותר. לאחר הפלת שלושת הכדורים הלבנים, מהקיר נופלים שני כדורים אדומים מאותם חורים מהם התמודד בחר להפיל את הכדורים הירוקים בתחילת הסיבוב.
שלב שלישי
השלב השלישי דומה לשלב השני, רק שהמתמודד מפיל כעת ארבעה כדורים ירוקים, שלושה לבנים, וארבעה אדומים. בשונה מהסיבוב הקודם, הכדורים הירוקים והאדומים נופלים אחד בכל פעם ולא יחדיו. כמו כן הסכומים בקיר נהיים גדולים עוד יותר (הסכום הגבוה כעת הוא חצי מיליון ש"ח).טרם הפלת הכדורים האדומים, אל המתמודד שבחדר המבודד נשלח חוזה, אותו המתמודד יכול לקרוע או לחתום עליו. החוזה מציע למתמודד סכום כסף שמורכב מהסכום שצברו בשלב הראשון אליו נוסף 10,000 ש"ח על כל תשובה נכונה שענה במהלך התוכנית (מבלי לדעת על כמה תשובות נכונות ענה). אם התמודד חותם על החוזה, זהו סכום הכסף שהמתמודדים ייקחו בסוף התוכנית. אם הוא קורע את החוזה, סכום הכסף שייקחו הוא הסכום שבקופה המצטברת. החוזה חוזר לאולפן, אך המנחה לא חושף למתמודד השני או לצופים האם נקרע או נחתם עד סוף התוכנית. לאחר הפלת ארבעת הכדורים האדומים האחרונים, המתמודד מהחדר חוזר לאולפן. הוא חושף את בחירתו, והם זוכים בסכום כסף על פי בחירת המתמודד.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 18 | 18 | 7 בפברואר 2018 | 2 באוקטובר 2018 |
המתמודדים

| פרק | שמות המתמודדים | סכום התחלה | מצב החוזה | סכום יציאה |
| --- | --- | --- | --- | --- |
| 1 | זיוה ושלומי גולדשמיט | 77,703₪ | נקרע | 499,802₪ |
| 2 | דניאל כהן ויוני פיין | 70,225₪ | נקרע | 332,521₪ |
| 3 | רחלי וארז אלון | 80,143₪ | נקרע | 192,622₪ |
| 4 | אלון ששון ומסגנאו מנגיסטו | 65,130₪ | נקרע | 325,082₪ |
| 5 | גל והאווי גורדון | 52,622₪ | נקרע | 82,600₪ |
| 6 | קובי והודיה | 87,512₪ | נחתם | 87,512₪ |
| 7 | נאוה וסתיו | 55,012₪ | נקרע | 550,028₪ |
| 8 | גל שקי וטליה | 50,223₪ | נקרע | 285,225₪ |
| 9 | אדיר ועודד פאר | 102,711₪ | נקרע | 0₪ |
| 10 | שחר וספיר דבי | 60,212₪ | נחתם | 60,212₪ |
| 11 | אור ואיתי | 47,661₪ | נקרע | 120,007₪ |
| 12 | בת-אל קטורזה כהן ומאור כהן | 95,123₪ | נקרע | 0₪ |
| 13 | עומר כפרי ומוש | 47,412₪ | נחתם | 47,412₪ |
| 14 | מורדי וקרן קורח | 77,832₪ | נקרע | 119,941₪ |
| 15 | ורד אסף ואודליה סוויסה | 87,523₪ | נקרע | 0₪ |
| 16 | שי גולדנברג ואבירן חזן | 50,123₪ | נחתם | 50,123₪ |
| 17 | אופיר לוי ועדי מעוז | 77,822₪ | נקרע | 375,092₪ |
| 18 | רותם והילה | 40,205₪ | נקרע | 524,970₪ |
איש הנצח: החיפוש אחר נקמה

| --- | --- |

 בימוי:  יושיאקי קוואג'ירי 
 הופק בידי:  ויליאם נ. פנזר 
 מדבבים:  קתלין בר סקוט מק'ניל ג'ים בירנס Janyse Jaud Alistair Abell 
 מוזיקה:  נייתן וונג 
 מדינה:  ארצות הברית 
 חברת הפקה:  Imagi Animation Studios, Madhouse 
 חברה מפיצה:  Manga Entertainment, נטפליקס 
 שיטת הפצה:  וידאו על פי דרישה, ישירות לווידיאו 
 הקרנת בכורה:  2007 
 משך הקרנה:  86 דק' 
 שפת הסרט:  יפנית, אנגלית 
 סוגה:  סרט פנטזיה, אנימה, אנימה ומאנגה מסוגת הפעולה, סרט פוסט-אפוקליפטי 
 מקום התרחשות:  ניו יורק, אנגליה 
 תקופת התרחשות:  המאה ה-22 
 סרט קודם:  איש הנצח: המקור 
 אתר רשמי
 דף הסרט ב־IMDb
 
איש הנצח: החיפוש אחר נקמה (באנגלית: Highlander: The Search for Vengeance) הוא סרט אנימה מסוגת הפעולה של הבמאי המצליח יושיאקי קוואג'ירי (ג'וביי- סיפורי נינג'ת הרוח) שיצא בשנת 2007. התסריטאי הוא דויד אברמוביץ, אשר כתב גם את התסריט לסדרת "איש הנצח" ולסרט ההמשך "איש הנצח: המקור".
עלילה

הסרט הוא המשך לסדרת סרטי איש הנצח העוסקת במשפחת מקלאוד בת-האלמוות. הוא עוסק בלוחם הסקוטי בן האלמוות קולין מקלאוד בניו יורק העתידנית, השקועה במים, כשרק מבצר אחד עדיין עומד בה. מקלאוד מחפש אחר מרקוס אוקטביוס, בן-אלמוות אחר אשר הרג את אהובתו לפני מאות שנים, כדי לנקום בו. ברם, הוא ניצב בפני בעיה מוסרית: הוא אומנם מבקש לתבוע את נקמתו באוקטביוס, אך מנגד ניצבים האנשים המעטים ששרדו במה שנשאר מניו יורק, המשוועים לעזרתו, לאחר שאוקטביוס מאיים לשחרר מגפה על העיר. מקלאוד חייב להחליט באיזו דרך ילך: הנקמה או ההושעה.
בדומה לסיפורי איש הנצח הקודמים, גם כאן מתוארים עלילותיו של הגיבור במרוצת שנות חייו. אך, בניגוד להם, "איש הנצח: החיפוש אחר נקמה" שם דגש על המרדף הבלתי פוסק של קולין מקלאוד אחר מרקוס אוקטביוס וכישלונותיו הרצופים לחסלו. בכך יושיאקי קוואג'ירי מראה כי בכל תקופת חיים מקלאוד נדון להכשל מאחר שאיבד את הסיבה האמיתית לנקמה, שזו כוחה של האהבה.
בכל תקופת חיים מקלאוד פוגש דמות נשית שאין הוא מייחס לה חשיבות. אך כאשר נודע לו כי אותה דמות היא למעשה גלגול נשמתה של אהובתו המתה, העניינים מקבלים תפנית.
קונדור (סדרת לוויינים)

קונדור (ברוסית:Кондор ) היא סדרת לוויינים מסוג חישה מרחוק שפותחה ברוסיה. השיגור הראשון בוצע בשנת 2013.
הלוויינים פותחו על ידי תשלובת משינוסטרויניה. הם מיועדים לצרכים צבאיים ואזרחיים.
היסטוריה

הלוויין הראשון שוגר ב-27 ביוני 2013. משקל הלוויין הוא 1150 ק"ג והוא פועל במסלול מסונכרן-שמש. מצלמת הלוויין מספקת צילומי שטח בגודל עד 200 קמ"ר עם רגישות של 1 מטר או שטח גדול יותר ברגישות 5–20 מטר. קצב העברת הנתונים הוא 350 קילובייט בשנייה. הלוויין הפסיק לפעול בשנת 2015 ככל הנראה עקב בעיה פנימית.
הלוויין השני שוגר בשנת 2014 בהזמנת דרום אפריקה לצרכים שהוגדרו על ידה.
בשנת 2014 רוסקוסמוס הכריז על מכרז לדגם מתקדם של הלוויין. במכרז זכתה תשלובת משינוסטרויניה. הזמנה כללה 2 לוויינים. הלוויין הראשון שוגר בשנת 2023. בהתאם להתקדמות הטכנולוגית משקל של הלוויין הוקטן וגדל קצב העברת הנתונים. הוא מתוכנן לעבודה במשך כ-5 שנים. לוויין שני מתוכנן לשיגור בשנת 2024.
בתכנון נמצאים לוויינים נוספים של הסדרה. הם יהיו בעלי רגישות של כ-0.5 מטר ומתוכננים לשיגור בשנת 2030.
רשימת שיגורים

| 0 | 1 | 2 |
| --- | --- | --- |
| תאריך שיגור | לוויין | אתר שיגור/משגר |
| 27 ביוני 2013 | Kosmos 2487 | קוסמודרום בייקונור   סטרלה |
| 19 בדצמבר 2014 | Kondor-E 1 | קוסמודרום בייקונור   סטרלה |
| 26 במאי 2023 | Kondor-FKA 1 | קוסמודרום ווסטוצ'ני   סויוז 2.1A |
| 2024 | Kondor-FKA 2 | קוסמודרום ווסטוצ'ני   סויוז 2.1A |
אורי גוטמן

אורי גוטמן (נולד ב-13 ביולי 1985) הוא מאמן כדורגל ישראלי המשמש כיום כמאמנה של הפועל נוף הגליל מהליגה הלאומית.
קריירה

גוטמן נולד בחיפה והוא בנם הבכור של סמדר, ומאמן העבר אלי גוטמן. בצעירותו שיחק בהפועל חיפה עד גיל נערים א'.
את קריירת האימון שלו החל גוטמן כעוזר מאמן של גילאי טרום ילדים ב' בבית הספר לכדורגל לילדים ולנוער בעיר נשר, שפתח כדורגלן העבר אייל ברקוביץ'. לאחר מכן עבר לאמן ילדים בגילאי ב' ו-א' ונוער בקבוצת הפועל אסי גלבוע, ובמקביל עבד בקבוצה הבוגרת יחד עם המאמן פליקס נעים. בין השנים 2014–2016 שימש כמאמן נערים במכבי חיפה, במהלכן זכה עם הקבוצה באליפות ובדאבל.
ביוני 2016 סיכם בקבוצת הבוגרים של בני סכנין מליגת העל כעוזר מאמן תחת יוסי אבוקסיס. בסיום עונת 2016/2017 עבר אבוקסיס לאמן את בני יהודה, וגוטמן שימש כעוזרו בבני יהודה במהלך השנים 2017–2019. בעונת 2018/2019 זכה עם הקבוצה בגביע המדינה.
ב-26 במאי 2019 מונה לראשונה למאמן ראשי בקבוצת בוגרים, כשמונה למאמנה של הפועל חדרה מליגת העל. ב-29 בנובמבר התפטר מאימון הקבוצה, בשל חילוקי דעות עם ההנהלה.
ב-20 ביולי 2020 מונה למאמנה של סקציה נס ציונה, שעונה קודם לכן ירדה לליגה הלאומית.
ב-13 במאי 2021 מונה למאמנה של הפועל כפר סבא שירדה מליגת העל לליגה הלאומית. ב-5 בינואר 2022 פוטר מהקבוצה.
ב-12 במאי 2022 מונה למאמנה של בני יהודה תל אביב. ב-7 באוקטובר 2022 פוטר מתפקידו.
ב-6 בפברואר 2023 מונה למאמנה של הפועל רמת גן. ב-5 בפברואר 2024 פוטר מתפקידו. ב-7 בפברואר 2024 מונה לעוזר מאמן בהפועל תל אביב, שוב תחת יוסי אבוקסיס. ב-28 באפריל פוטר מתפקידו בעקבות פיטוריו של אבוקסיס.
ב-17 במאי 2024 מונה למאמן אנוסיס נאון פאראלימני. ב-7 באוקטובר פוטר מתפקידו.
ב-23 בפברואר 2025 מונה למאמנה של הפועל נוף הגליל. במטרה להשאירה בליגה הלאומית.
הערות שוליים

↑  דורון בן דור, ‏פיראס מוגרבי ייפגש עם אנשי הפועל חיפה, באתר ONE‏, 3 ביוני 2016
↑  שלמה וייס ועמית גולדשטיין‏, בני יהודה: אורי גוטמן יהיה עוזרו של אבוקסיס, אלון מזרחי נפרד, באתר וואלה, 11 במאי 2017
↑  אור בוקר, בדרכו של אבא: אורי גוטמן מונה למאמן הפועל חדרה, באתר הארץ, 26 במאי 2019
↑  מיקי שורץ, אורי גוטמן התפטר מהפועל חדרה, באתר ynet, 29 בנובמבר 2019
↑  ירדן בלחסן, ‏אורי גוטמן חתם לעונה אחת בסקציה נס ציונה, באתר ONE‏, 20 ביולי 2020
↑  דורון בן דור, ‏רשמית: אורי גוטמן מונה למאמן כפ"ס לשנתיים, באתר ONE‏, 13 במאי 2021
↑  תומר חבז, ‏אורי גוטמן פוטר מכפ"ס, הוכנבוים צפוי להתמנות, באתר ONE‏, 5 בינואר 2022
↑  אורי גוטמן מונה למאמן בני יהודה: אתן את כולי, באתר ynet, 12 במאי 2022
↑  בני יהודה הודיעה על סיום דרכו של אורי גוטמן, באתר ONE‏, 7 באוקטובר 2022
↑  תומר חבז, ‏רשמית: אורי גוטמן מונה למאמנה של הפועל רמת גן, באתר ONE‏, 6 בפברואר 2023
↑  תומר חבז, ‏חוזר לקווים: מנחם קורצקי מונה למאמן הפועל ר"ג, באתר ONE‏, 5 בפברואר 2024
↑  איציק כלפי, ‏אורי גוטמן מונה לעוזר המאמן בהפועל תל אביב, באתר ONE‏, 7 בפברואר 2024
↑  הדר יעקבי, ‏מאחורי הקלעים: היום שאחרי בהפועל ת"א, באתר ערוץ הספורט, 29 באפריל 2024
↑  אחרי ניצחון בודד בקפריסין: אורי גוטמן פוטר מפראלימני, באתר וואלה, 7 באוקטובר 2024
↑  אורי גוטמן מונה למאמן הפועל נוף הגליל: "מגיע עם הרעב הדרוש", באתר וואלה, 23 בפברואר 2025
המופע של אלן דג'נרס

| --- | --- |

 סוגה:  תוכנית אירוח
 יוצרים:  אלן דג'נרס 
 מנחים:  אלן דג'נרס 
 פרסים:  פרס ג'נסיס, לחצן הפעלה מיהלום 
 ארץ מקור:  ארצות הברית
 שפות:  אנגלית
 מספר עונות:  19
 מספר פרקים:  3,118
 הפקה
 מפיק:  אלן דג'נרס, Andy Lassner (אנ')
 הפצה:  האחים וורנר טלוויזיה 
 טכניקת צילום:  מערך מרובה מצלמות 
 אורך פרק:  38 דקות
 שידור
 רשת שידור:  סינדיקציה (ארצות הברית)
 תקופת שידור מקורית:  8 בספטמבר 2003 – 26 במאי 2022
 קישורים חיצוניים
 www.ellentube.com
 דף התוכנית ב-IMDb
 
המופע של אלן דג'נרס (באנגלית: The Ellen DeGeneres Show או בקיצור Ellen) הייתה תוכנית אירוח קומית המונחית על ידי הקומיקאית והשחקנית אלן דג'נרס. התוכנית החלה את שידוריה ב-8 בספטמבר 2003. במאי 2021 הוכרז כי התכנית תסתיים בסוף עונתה ה-19, בשנת 2022.
הרעיון

התוכנית משלבת קטעי קומדיה, אירוח סלבריטאים וסיפורים אנושיים מרתקים. לעיתים קרובות התוכנית מבצעת משחקים בשיתוף עם הקהל המתארח באולפן. אלן גם מחלקת פרסים לקהל והחל מהעונה השלישית אף הפגישה בין היושבים בקהל לבין המפורסמים האהובים עליהם.
הרעיון > ריקוד

מאז עליית התוכנית דג'נרס פותחת את מונולוג תחילת התוכנית עם ריקוד ומאוחר יותר אף החלה להזמין את אורחיה ללמד אותה קטעי ריקוד שונים. פתיחת התוכנית עם ריקוד הפכה לפופולרית ואלן החלה לשלב גם את הקהל בריקוד.
הפקה

מ-2003 עד 2008 התוכנית צולמה בסטודיו 11 באולפני NBC בקליפורניה. מאז ועד היום היא מצולמת בסטודיו מספר 1 באולפנם של האחים וורנר.
הפקה > רייטינג

התוכנית זוכה בממוצע לכ-3.9 מיליון צופים לפרק ועומדת על סטטיסטיקות טובות לתוכנית אירוח במהלך היום. נכון ל-2017 התוכנית היחידה שמובילה באחוזי הצפייה היא תוכניתו של ד"ר פיל.
הפקה > פרסים

נכון ל-2017 זכתה התוכנית ב-59 פרסי אמי לתוכניות יום ועקפה את מספר הפרסים בהם זכתה התוכנית של אופרה וינפרי. דג'נרס עצמה זכתה בפרס המארחת בתוכנית אירוח ארבע פעמים. התוכנית אף זכתה ב-17 פרסי בחירת הקהל וערוץ היוטיוב של אלן שבו מועלים קטעים מהתוכניות נמנה בין 20 ערוצי היוטיוב עם הכי הרבה מנויים.
סביבת עבודה רעילה

בכל פרק הייתה חותמת דג'נרס את השידור במשפט: "היו אדיבים זה לזה". למרות זאת, היו שמועות רבות על התנהלותה הלא אדיבה כלפי עובדי ההפקה ובמציאות בכלל. בראיון שהעניקה בשנת 2018 הגיבה דג'נרס לשמועות בטענה כי הן כוזבות ואמרה: "רצוני היחיד הוא שכולם יהיו שמחים וגאים במקום עבודתם, ואם לא, שלא יעבדו פה".
במרץ 2020 פרסם הקומיקאי קווין פורטר ציוץ בחשבון הטוויטר שלו בו כינה את דג'נרס "אחת הנשים המרושעות ביותר בעולם", והזמין את עוקביו לפרסם סיפורים אמיתיים בהם אלן התנהגה ברשעות לאנשים. הציוץ צבר תאוצה ועשרות אלפי אנשים צייצו מחדש, לחצו "אהבתי" ושיתפו את סיפוריהם.
ביולי 2020 פרסם אתר החדשות BuzzFeed News מספר כתבות בהן עובדי הפקה לשעבר האשימו באופן אנונימי את התוכנית על היותה "סביבת עבודה רעילה". בין האשמות נכללו תלונות על הטרדות, ביניהן גם הטרדות מיניות, פיטורין שלא כדין, גזענות ואיומים. רוב ההאשמות יוחסו למפיקי התוכנית ולא לדג'נרס עצמה, אולם על פי העדויות בכתבות עלה מספר עובדים ספגו ממנה יחס משפיל, ושנאסר על העובדים לפנות לדג'נרס אם יפגשו בה במשרדים. בסוף אותו החודש פרסמה דג'נרס מכתב התנצלות לעובדי ההפקה. אולפני האחים וורנר פתחו בחקירה שבסופה פוטרו 3 מפיקים בכירים ושינויים נוספים נעשו בתוכנית.
בפרק פתיחת העונה ה-18 של התוכנית ששודר בספטמבר 2020, נשאה דג'נרס מונולוג בו לקחה אחריות והתנצלה בפני עובדי ההפקה על ההתרחשויות המדוברות. נתוני הרייטינג של פרק הפתיחה שברו שיא של 4 שנים, אולם לאורך העונה צנח הרייטינג ב-43%, נתון שמעיד על הפחתה של למעלה ממיליון צופים.
במאי 2021 הוכרז כי עונתה ה-19 של התכנית תהיה האחרונה.
הערות שוליים

↑  Zinoman, Jason (2018-12-12). "Ellen DeGeneres Is Not as Nice as You Think". The New York Times (באנגלית אמריקאית). ISSN 0362-4331. נבדק ב-2021-05-13.
↑  עומר דניאל, "אחת הנשים המרושעות בעולם": הגולשים עושים שיימינג לאלן דג'נרס, במדור "פנאי פלוס" באתר ynet‏, 23 במרץ 2020
↑  בעקבות תלונות על גזענות ואיומים: התוכנית של אלן דג'נרס תחת חקירה, באתר ynet, 28 ביולי 2020
↑  אלן דג'נרס התנצלה בשידור בפני עובדיה: "קרו דברים שלא היו צריכים לקרות", באתר ‏מאקו‏, 22 בספטמבר 2020
↑  Koblin, John (2021-03-22). "Ellen DeGeneres Loses 1 Million Viewers After Apologies for Toxic Workplace". The New York Times (באנגלית אמריקאית). ISSN 0362-4331. נבדק ב-2021-05-13.
| 0 | 1 | 2 |
| --- | --- | --- |
| הקודם: -לא קיים- | פרס בחירת הקהל לתוכנית האירוח היומית של השנה  2018–2021: המופע של אלן דג'נרס  | הבא: 2022: המופע של קלי קלרקסון |
| --- | --- |
בקרת זהויות :  MusicBrainz: a3ced21e-9d7c-40c7-a68c-b70f6b8d5d55 
אלן דג'נרס ב-2004.
הגברת הראשונה של ארצות הברית מישל אובמה רוקדת יחד עם דג'נרס
סטודנטים זרים

תצלום משנת 2017 של סטודנטים זרים בני לאומים שונים בבית ספר בינלאומי בשנגחאי שבסין.
סטודנטים זרים הם סטודנטים המתגוררים באופן זמני במדינה זרה במטרה ללמוד במוסד אקדמי מסוים באותה המדינה.
הסיבות העיקריות ללימודים בחו"ל

סטודנטים זרים רבים בוחרים לעיתים רבות לקחת חלק בתוכניות עם הכשרה מיוחדת, ו/או לימודים במוסדות אקדמיים נחשבים. עבור סטודנטים זרים רבים ההזדמנות ללמוד בחו"ל מספקת הזדמנות ייחודית לשפר את כישורי השפה שלהם ולחוות תרבויות חדשות. סטודנטים רבים בוחרים לשלב לימודים בחו"ל על מנת לקבל הכשרה מיוחדת, לרוב במוסדות אקדמיים יוקרתיים. עבור סטודנטים זרים רבים ההזדמנות ללמוד בחו"ל מספקת הזדמנות ייחודית לשפר את כישורי השפה שלהם ולחוות תרבויות חדשות, ובאופן זה לשפר את הסיכויים שלהם להפוך למועמדים מבוקשים יותר בשוק העבודה. לסטודנטים רבים שמגיעים ממדינות מסוימות בעולם האפשרות ללמוד בחו"ל היא חיונית לצורך קבלת הכשרות מסוימות בתחומים כמו רפואה, הנדסה, עסקים וטכנולוגיה.
האתגרים העיקריים במדינה המארחת

לעיתים רבות הסטודנטים הזרים נאלצים להתמודד במהלך השהות במדינה המארחת גם עם אתגרים ייחודיים רבים כולל:
מחסומי שפה - בעוד שסטודנטים זרים רבים היו חייבים לעבור מבחני שפה לפני שהם התקבלו, לעיתים רבות הם מתקשים להבין את כל מה שנאמר בהרצאות וכמו גם מתקשים לתקשר באופן שטוף עם המקומיים במצבים שונים בחיי היומיום.
הבדלי תרבות - סטודנטים זרים רבים עלולים לחוות הלם תרבות בעודם מנסים להסתגל לנורמות החברתיות במדינה המארחת. הקשיים בהסתגלות לתרבות של המדינה המארחת עלולים לעיתים לגרום להם לבידוד ולבדידות במהלך השהיה במדינת המארחת.
אילוצים פיננסיים - יוקר המחיה במדינות המארחות הפופולריות עלול להיות גבוה למדיי, והדבר עלול לגרום לקשיים רבים עבור הסטודנטים הזרים שצריכים לשלם על כל הוצאות המחיה, התחבורה ושירותי הבריאות במדינה המארחת.
על מנת להתגבר על הקשיים העיקריים של הסטודנטים הזרים מוסדות אקדמיים רבים מספקים לסטודנטים הזרים קורסי שפה, חונכות, שירותי ייעוץ, ותוכניות שונות נוספות שמיועדות לסייע להם להתאקלם במדינה המארחת, הן מבחינה אקדמית והן מבחינה חברתית.
ההשפעה הכלכלית של הסטודנטים הזרים

נוכחותם של הסטודנטים הזרים מיטיבה באופן משמעותי עם הכלכלה של חלק גדול מהמדינות המארחות. בארצות הברית לבדה ההכנסות מהסטודנטים הזרים בשנים 2021 ו-2022 הסתכמו ב-33.8 מיליארד דולרים אותם הם שילמו במסגרת תשלום שכר הלימוד והוצאות המחיה. ההכנסות מהסטודנטים הזרים תומכת לא רק במוסדות האקדמיים אלא גם בעלת השפעה חיובית ניכרת על עסקים מקומיים רבים.
בנוסף, מדינות מארחות רבות גם מאפשרות לסטודנטים זרים גם לעבוד במשרה חלקית, בדרך כלל במגזרים כמו קמעונאות, ומלונאות, וגם לכך יש השפעה ניכרת על הכלכלה המקומית בנוסף לכך שהדבר מסייע לסטודנטים הזרים לצמצם את עלויות המחיה.
המדינות המארחות הפופולריות ביותר

נכון ל-2021 היו מעל ל-6.39 מיליון סטודנטים זרים ברחבי העולם, לעומת 5.12 מיליון בשנת 2016. היעדים הפופולריים ביותר של הסטודנטים הזרים נכון לשנת 2021 היו ארצות הברית (אשר בשנת 2021 אירחה 833,204 סטודנטים זרים), הממלכה המאוחדת (אשר בשנת 2021 אירחה 600,589 סטודנטים זרים) ואוסטרליה (אשר בשנת 2021 אירחה 378,439 סטודנטים זרים) אשר ביחד אירחו באותה השנה כ-28.37% מכל הסטודנטים הזרים ברחבי העולם.
לפי נתוני הארגון האמריקני "Institute of International Education"(אנ') נכון לשנת 2023 עשר המדינות המארחות הפופולריות ביותר בקרב סטודנטים זרים היו:
| דירוג | המדינה המארחת | מספר הסטודנטים הזרים> 2023 | מספר הסטודנטים הזרים> 2022 | מספר הסטודנטים הזרים> שינוי באחוזים | המדינות העיקריות מהן מגיעים הסטודנטים הזרים |
| --- | --- | --- | --- | --- | --- |
| 7000100000000000000♠1 | ארצות הברית ארצות הברית | 1,057,188 | 948,519 | +11.46% | סין, הודו, קוריאה הדרומית |
| 7000200000000000000♠2 | הממלכה המאוחדת הממלכה המאוחדת | 718,085 | 633,910 | +13.28% | סין, הודו, ניגריה |
| 7000300000000000000♠3 | קנדה קנדה | 660,230 | 552,580 | +19.48% | הודו, סין, צרפת |
| 7000400000000000000♠4 | צרפת צרפת | 392,630 | 364,756 | +7.64% | מרוקו, אלג'יריה, סין |
| 7000500000000000000♠5 | אוסטרליה אוסטרליה | 361,247 | 363,859 | −0.72% | סין, הודו, נפאל |
| 7000600000000000000♠6 | גרמניה גרמניה | 349,438 | 324,729 | +7.61% | סין, הודו, סוריה |
| 7000700000000000000♠7 | רוסיה רוסיה | 282,922 | 262,416 | +7.81% | קזחסטן, סין, אוזבקיסטן |
| 7000800000000000000♠8 | הרפובליקה העממית של סין הרפובליקה העממית של סין | 210,903 | 221,653 | −4.85% | קוריאה הדרומית, תאילנד, פקיסטן |
| 7000900000000000000♠9 | יפן יפן | 181,741 | 201,877 | −9.97% | סין, וייטנאם, נפאל |
| 7001100000000000000♠10 | ספרד ספרד | 135,478 | 91,558 | +47.97% | סין, רומניה, אלבניה |
דרישות

לרוב כל הסטודנטים הזרים הפוטנציאליים נדרשים לעבור מבחני שפה לפני שהם מתקבלים. לעיתים רבות, על אף שהסטודנטים שהתקבלו הצליחו במבחני השפה ושולטים היטב בשפה המקומית, לעיתים רבות יכולת זו לא מספיק טוב לצורך הבנת ההרצאות ו/או על מנת לתקשר באופן שטוף עם המקומיים.
בדרך כלל סטודנטים זרים נדרשים להשיג גם אשרת סטודנט אשר תעניק להם מעמדם חוקי לצורך שהייה במדינה במהלך תקופת הלימודים. לרוב, על מנת לקבל אשרת סטודנט הסטודנטים הזרים הפוטנציאלים נדרשים להוכיח מבעוד מועד שיש להם את היכולת הכלכלית לשלם את עלויות שכר הלימוד, הספרים והוצאות המחיה בעת השהייה במדינה המארחת.
ראו גם

תוכנית ארסמוס
תוכנית פולברייט
הבגרות הבינלאומית
יום הסטודנטים הבין-לאומי
חילופי סטודנטים
הערות שוליים

↑  "Education: Inbound internationally mobile students by continent of origin". data.uis.unesco.org. נבדק ב-3 באוקטובר 2021. {{cite web}}:  (עזרה)
↑  https://www.iie.org/wp-content/uploads/2024/01/Project-Atlas_Infographic_2023_2.pdf
| --- | --- |
בקרת זהויות :  LCCN: sh85129315
מחוזות אוסטריה

מחוזות אוסטריה הם הרמה השנייה בחלוקה המנהלית של אוסטריה, לאחר החלוקה הראשונה למדינות.
בפוליטיקה של אוסטריה, מחוז (בגרמנית: Bezirk), הוא חטיבה מדרג שני של הזרוע המבצעת של הממשל המרכזי, ובדרג הראשון עומדות מדינות אוסטריה.
מנהלת המחוז היא נקודת המפגש העיקרית של האזרח עם הזרוע המבצעת, וברשותה מסורים לפי חוק כל ענייני הפנים כמו רישוי ובריאות הציבור.
המשפט החוקתי האוסטרי מבחין בין שני סוגים של מנהלת מחוז:
מועצות אזוריות (Bezirkshauptmannschaften) – רשויות מנהלה מחוזיות, המשמשות כמנהלת עצמאית של כל היישובים בתחומי המחוז.
ערים סטטוטוריות (Statut mit eigenem Städte או Statutarstädte) – ערים במעמד מחוז, בהן מנהלת המחוז ממלאת תפקיד זה לצד העירייה המקומית.
נכון לשנת 2017, באוסטריה 94 מחוזות, 79 מהן רשויות אזוריות, ו-15 ערים סטטוטוריות.
שטחם של מחוזות רבים מקביל גאוגרפית ל-113 תחומי השיפוט במדינה.
בפועל, מלבד בספרות המשפטית ובפרסומים ממשלתיים, לא מכונות הערים הסטטוטוריות "מחוזות". בפרסומים ממשלתיים נעשה לעיתים שימוש בכינוי "מחוזות כפריים" לתיאור השטחים שבניהול המועצות האזוריות, אף על פי שהביטוי אינו מופיע בחוק כלשהו, ורבים מן המחוזות הללו אינם בעלי אופי כפרי.
ביאורים

↑  גם ברוסט וגם באייזנשטאדט לוחית הרישוי היא E
↑  SW - העיר "Schwechat"
WU - שאר המחוז
↑  LE - בעיר לאובן
LN - בשאר המחוז
↑  GB - בנפת (Expositur) גרובמינג (אנ') 
 LI - בשאר המחוז